অ্যাপল ইনকর্পোরেটেড
এপ্রিল ১৯৭৬ সালে স্টিভ জবস, স্টিভ ওজনিয়াক ও রোনাল্ড ওয়েন ওজনিয়াকের অ্যাপল ১ ব্যক্তিগত কম্পিউটার ডেভেলপ ও বিক্রির জন্যে অ্যাপল গঠন করেন। জানুয়ারি ১৯৭৭ সালে এটি "অ্যাপল কম্পিউটার, ইংক" হিসেবে ইনকর্পোরেটেড হয়। কিছু বছরের মধ্যেই, জব ও ওজনিয়াক কম্পিউটার ডিজাইনের একজন কর্মী নিয়োগ দেন। ১৯৮০ সালে অ্যাপল আকস্মিক অর্থনৈতিক সফলতার জন্যে আইপিও-এর ঘোষণা দেয়। আর পরের কিছু বছর, অ্যাপল ইনোভেটিভ গ্রাফিক্যাল ইউজার ইন্টারফেসসহ নতুন কিছু কম্পিউটার বের করলো, যেমন— ১৯৮৪ সালের ম্যাকিন্টশ কম্পিউটার। অ্যাপলের বিপণন বিজ্ঞাপনগুলোও বেশ প্রশংসা কুড়োয়। যাইহোক, পণ্যের উচ্চমূল্য, ও সীমাবদ্ধ সফটওয়্যার সমস্যার সৃষ্টি করে, সাথে সমস্যার সৃষ্টি করে নির্বাহী কর্মকর্তাদের ক্ষমতার লড়াই। ১৯৮৫ সালে ওজনিয়াক অ্যাপল থেকে সরে দাঁড়ায় ও জব অন্য কিছু কর্মচারীসহ চাকরি ছেড়ে দেয় ও নিজের কোম্পানি নেক্সট গঠন করে।
ডানকান এবং মিলার কাঁচ কোম্পানি
১৮৯০ সালে ইউনাইটেড স্টেটস গ্লাস কোম্পানি একটি বিশ্বস্ত কাচ প্রতিষ্ঠান খুলেছিল যার সাথে ডানকান এবং মিলার কোম্পানি যোগদান করেছিল। ১৯৮২ সালে একটি অগ্নিকান্ডে কোম্পানিটি ধ্বংস হয়ে যাবার পর ডানকান এবং মিলার কোম্পানি তাদের বিশ্বস্ত সম্পর্ক বিচ্ছেদ করে দেয়। এই অগ্নিকান্ডের পর ডানকানের জামাতা অগাস্টাস হেইজি ডানকান এবং মিলার কোম্পানি ছেড়ে ওহাইও'র নিউইয়র্কে অবস্থিত নিজের কাচ তৈরীর কোম্পানিতে চলে যান। জেমস ই ডানকান পুনরায় ফ্যাক্টরিটি ওয়াশিংটনের জেফারসন এভিন্যু-তে স্থাপন করেন। যোগাযোগের জন্য জেফারসন এভিন্যুর কাছাকাছি ছিল রেইলরাস্তা। এছাড়া জেফারসন এভিন্যুতে প্রাকৃতিক গ্যাসের সুবিধাও ছিল। প্রাকৃতিক গ্যাস চুলিতে আগুন জ্বালানোর জন্য অপরিহার্য। উক্ত ১৬ পটের চুলি বৈশিষ্ট্যযুক্ত কারখানাটির কাজ শেষ হয় ১৮৯৩ এর ত্রা জানুয়ারী। নতুন কারখানাটিতে যে প্যাটার্নের কাচ উৎপন্ন করা হয় তা হলো বিখ্যাত মিচেল প্যাটার্ন।